คนรวยส่วนใหญ่ทำธุรกิจอะไร?
“ธุรกิจอะไรที่สามารถทำให้เราเป็นเศรษฐีพันล้านได้”  เป็นอีกหนึ่งคำถามที่หลายคนถามกันอยู่บ่อยๆ  แต่คำตอบที่ได้ก็มักจะแตกต่างกันไป  จนเหมือนกับว่า ทุกธุรกิจสามารถเป็นเศรษฐีพันล้านได้  ถ้าใครเคยอ่านประวัติของมหาเศรษฐีหลายๆ คน เราจะเห็นว่าจุดเริ่มต้นนั้นมีหลายรูปแบบ
18 พ.ย. 2561

คนรวยส่วนใหญ่ทำธุรกิจอะไร? / โดย ลงทุนแมน
“ธุรกิจอะไรที่สามารถทำให้เราเป็นเศรษฐีพันล้านได้”
เป็นอีกหนึ่งคำถามที่หลายคนถามกันอยู่บ่อยๆ
แต่คำตอบที่ได้ก็มักจะแตกต่างกันไป
จนเหมือนกับว่า ทุกธุรกิจสามารถเป็นเศรษฐีพันล้านได้
ถ้าใครเคยอ่านประวัติของมหาเศรษฐีหลายๆ คน
เราจะเห็นว่าจุดเริ่มต้นนั้นมีหลายรูปแบบ
บางคนเริ่มจากไม่มีอะไรเลย บางคนมีกิจการอยู่แล้วและได้รับการต่อยอดจนกลายเป็นบริษัทระดับโลกในเวลาต่อมา หรือ บางคนอาจจะไม่ต้องทำอะไรเลยเพราะได้รับสืบทอดมรดก
แล้วตอนนี้ประเทศไหนมีจำนวนเศรษฐีพันล้านมากที่สุด?
สหรัฐอเมริกา 585 คน
จีน 476 คน
อินเดีย 131 คน
หลายคนอาจจะไม่รู้ว่า สหรัฐอเมริกา มีจำนวนเศรษฐีพันล้านมากที่สุด มากกว่าจีน
และพันล้านในที่นี้หมายถึง พันล้านดอลลาร์สหรัฐ ไม่ใช่พันล้านบาท
ทีนี้เรามาดูกันต่อว่า 10 ธุรกิจอันดับแรกของประเทศที่มีเศรษฐีพันล้านเป็นจำนวนมากที่สุดอย่างจีนและสหรัฐอเมริกาเป็นอย่างไร
สหรัฐอเมริกา ประเทศที่มีขนาดเศรษฐกิจใหญ่สุดในโลก
ในคนรวยที่สุด 10 อันดับแรก
จะทำธุรกิจเทคโนโลยี 6 อันดับ
ปิโตรเลียมและเคมีภัณฑ์ 2 อันดับ
โฮลดิ้ง 1 อันดับ
สื่อและมีเดีย 1 อันดับ
จีน เป็นประเทศที่มีการเติบโตทางเศรษฐกิจอย่างรวดเร็วในช่วงไม่กี่ปีที่ผ่านมา และปัจจุบันมีขนาดเศรษฐกิจใหญ่เป็นอันดับ 2 ของโลก
ในคนรวยที่สุด 10 อันดับแรก
จะทำธุรกิจเทคโนโลยี 4 อันดับ
อสังหาริมทรัพย์ 3 อันดับ
เครื่องใช้ภายในบ้าน 1 อันดับ
ขนส่งสินค้า 1 อันดับ
ยานยนต์ 1 อันดับ
แสดงว่า เทคโนโลยีน่าจะเป็นธุรกิจที่มีความเกี่ยวข้องกับการเกิดขึ้นของเศรษฐีพันล้านได้มากที่สุด
เพราะอะไรถึงเป็นแบบนั้น?
ช่วงหลายปีที่ผ่านมา โลกเราได้มีการเปลี่ยนแปลงหลายครั้ง โดยเฉพาะอย่างยิ่งการเข้ามาของอินเทอร์เน็ตและสมาร์ตโฟนที่ทำให้เราสามารถเชื่อมต่อถึงกันได้ง่ายขึ้น
ในอดีตถ้าต้องการที่จะขายของสัก 1 ชิ้น เราก็คงจะต้องไปฝากวางในร้านค้าที่ไม่รู้ว่าจะมีคนเดินผ่านมากน้อยขนาดไหน
และถ้าต้องการให้สินค้าขายได้มากขึ้น เราก็คงจะต้องเพิ่มจำนวนการวางสินค้าที่มากขึ้นซึ่งกลายเป็นต้นทุนที่มหาศาลในภายหลัง
แต่ปัญหาเหล่านี้กำลังจะถูกแก้ไขจากการเข้ามาของอินเทอร์เน็ตซึ่งทำให้เราสามารถพาสินค้าของเราไปถึงผู้คนจำนวนมากได้ภายใต้ต้นทุนที่ต่ำกว่า
พอเป็นแบบนี้แล้ว ธุรกิจที่เกี่ยวข้องกับเทคโนโลยีและอินเทอร์เน็ตจึงสามารถสร้างมูลค่าได้อย่างมหาศาลจากการเข้าถึงคนเป็นจำนวนมาก
เหมือนอย่าง Amazon, Alibaba, Facebook, Google หรือ Microsoft ที่เราใช้บริการอยู่ทุกวันนี้นั่นเอง
อย่างไรก็ตามเรื่องนี้ก็ไม่ได้หมายความว่า เศรษฐีพันล้านจะต้องเกิดขึ้นจากธุรกิจที่เกี่ยวข้องกับเทคโนโลยีเสมอไป
ถ้าเรามาลองดูเศรษฐีพันล้าน 10 อันดับแรกของประเทศไทย
เครื่องดื่ม 2 อันดับ
อาหาร 1 อันดับ
ค้าปลีก 1 อันดับ
สินค้าปลอดภาษี 1 อันดับ
พลังงาน 1 อันดับ
โรงพยาบาล 1 อันดับ
สื่อและมีเดีย 1อันดับ
ประกัน 1 อันดับ
ปิโตรเลียมและเคมีภัณฑ์ 1 อันดับ
เราจะเห็นว่าประเทศไทยยังไม่มีธุรกิจที่เกี่ยวกับเทคโนโลยีเลย
จริงๆ แล้วการที่จะมีธุรกิจขนาดใหญ่ได้ก็ขึ้นอยู่กับหลายองค์ประกอบ ไม่ว่าจะเป็นสภาพเศรษฐกิจ ประชากร รวมถึงความเจริญในด้านเทคโนโลยีของประเทศนั้นด้วย
สุดท้ายแล้วบทสรุปของคำถามที่ว่า คนรวยส่วนใหญ่จะทำธุรกิจอะไร อาจจะต้องขึ้นอยู่กับประเทศที่คนรวยนั้นอยู่ ถ้าประเทศที่กำลังพัฒนาก็น่าจะเป็นธุรกิจที่เกี่ยวกับของกินของใช้
แต่สำหรับประเทศพัฒนาแล้ว ก็คงจะต้องบอกว่าคนรวยส่วนใหญ่จะทำธุรกิจเกี่ยวกับ เทคโนโลยี..
----------------------
แต่ถ้าอยากอ่านบทความเกี่ยวกับเทคโนโลยี ติดตามได้ที่แอปพลิเคชัน "blockdit" โหลดได้ที่ 
ความคิดดีๆ เกิดขึ้นที่บล็อกดิต..
.
หนังสือลงทุนแมนไว้อ่านยามว่าง เล่ม 1.0-7.0 ซื้อได้ที่ลิงก์นี้ 
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------
References
-
-
-